Урыстәыла аҵараиурҭақәа рҭаларазы абитуриентцәа еиҭадырԥхьалоит
© Sputnik / Томас ТхайцукСтуденты в АГУ
© Sputnik / Томас Тхайцук
Арзаҳалқәа аларҵар ҟалоит онлаин асаит Education in Russia аҿы нанҳәа 11 рҟынӡа.
АҞӘА, нанҳәа 9 – Sputnik. Аԥсны иҟоу Россотрудничество Ахаҭарнакра алаҳәара ҟанаҵеит Урыстәыла аҵараиурҭақәа рҭаларазы абитуриентцәа шеиҭадырыԥхьало азы. Абри атәы аанацҳауеит Аԥсны аекономика аминистрра.
Аквота-цҵақәа аашьҭуп абарҭ азанааҭқәа рзы:
Иԥыруа аппаратқәа рхархәара (Бугаев ихьӡ зху Улиановтәи аграждантә авиациа аинститут);
Аеронавигациа (Аграждантә авиациа Москватәи аҳәынҭқарратә техникатә университет);
Аҳаирбаӷәазақәа рхархәареи аҳаирӷбақәа рыԥырра аиҿкаареи (А.А. Новиков ихьӡ зху Санкт-Петербургтәи аграждантә авиациа аҳәынҭқарратә университет);
Амашьынаргылара (Москватәи автомобил-мҩатә аҳәынҭқарратә техникатә университет).
Уи адагьы 2023-2024 шықәсазы абитуриентцәа нарыԥхьоит аихамҩақәа, ацҳақәа, атранспорттә тоннельқәа рыргылара, архитектура, аргылара, аелектроэнергетикеи аелектротехникеи, аекономикеи, аменеџьменти, азиндырреи, атуризми апсихологиеи ахырхарҭақәа рахь.